تنویر اسلم ملک

تنویر اسلم ملک، ایک پاکستانی سیاست دان ہیں۔جو اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ 2002 سے مئی 2018 تک پنجاب اسمبلی کے رکن رہے۔

 ابتدائی زندگی اور تعلیم 
وہ 10 جون 1972 کو لاہور میں پیدا ہوئے۔  انھوں نے بیچلر آف کامرس کی ڈگری 1992ء میں کراچی یونیورسٹی سے حاصل کی ۔ اور 1995 میں ساؤتھ ایسٹرن یونیورسٹی سے مارکیٹنگ میں ماسٹر آف بزنس ایڈمنسٹریشن کی ڈگری حاصل کی ۔ 

 سیاسی کیریئر 
تنویر اسلم ملک 2002 کے پاکستانی عام انتخابات میں حلقہ پی پی-21 (چکوال-II) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔  انھوں نے 35,698 ووٹ حاصل کیے اور پاکستان مسلم لیگ (ن)کے امیدوار شوکت حسین شاہ کو شکست دی۔  وہ 2008 کے پاکستانی عام انتخابات میں حلقہ پی پی 21 (چکوال-II) سے مسلم لیگ ن کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  انھوں نے 57,463 ووٹ حاصل کیے اور مسلم لیگ (ق) کے امیدوار شوکت حسین شاہ کو شکست دی۔  وہ 2013 کے پاکستانی عام انتخابات میں حلقہ پی پی 21 (چکوال-II) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ جون 2013 میں انھیں وزیر اعلیٰٰ شہباز شریف کی صوبائی کابینہ میں شامل کیا گیا اور انھیں پنجاب کا صوبائی وزیر برائے ہاؤسنگ، اربن ڈویلپمنٹ اور پبلک ہیلتھ انجینئرنگ بنایا گیا۔ وہ نومبر 2016 تک ہاؤسنگ، شہری ترقی اور پبلک ہیلتھ انجینئرنگ کے وزیر رہے  نومبر 2016 میں کابینہ میں ردوبدل کرتے ہوئے، انھیں پنجاب کا صوبائی وزیر برائے مواصلات و تعمیرات مقرر کیا گیا۔تنویر اسلم ملک 2018 کے پاکستانی عام انتخابات میں حلقہ پی پی-22 (چکوال-II) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ 
 حوالہ جات 

زمرہ:پنجاب ارکان صوبائی اسمبلی 2018ء تا 2023ء
زمرہ:پنجاب ارکان صوبائی اسمبلی 2008ء تا 2013ء
زمرہ:پنجاب ارکان صوبائی اسمبلی 2002ء تا 2007ء
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:جامعہ کراچی کے فضلا
زمرہ:1972ء کی پیدائشیں
زمرہ:پنجاب ارکان صوبائی اسمبلی 2013ء تا 2018ء
زمرہ:بقید حیات شخصیات
زمرہ:ضلع چکوال کی شخصیات
زمرہ:چکوال کی شخصیات
زمرہ:پنجاب کے صوبائی وزرا
زمرہ:پنجاب ارکان صوبائی اسمبلی 2024ء تا 2029ء